open-index/open-wikipedia-markdown huggingface dataset:
รายชื่อธงในประเทศฟินแลนด์

เนื้อหาต่อไปนี้ว่าด้วยธงประเภทต่างๆ ที่ใช้ใน**[[สาธารณรัฐฟินแลนด์]]**

## ธงชาติ

* ธงพลเรือน และ ธงเรือราษฎร์ (23x15px)

* ธงราชการ และ ธงเรือราชการ (23x15px)

* ธงกองทัพ และ ธงนาวี (23x15px)

## ธงตำแหน่งราชการ
* ประธานาธิบดี

* ตำแหน่งทางการทูต (พ.ศ. 2461 - 2462)

## ธงราชการ
* ศุลกากรฟินแลนด์

* ธงนำร่อง (Luotsilippu)

* ธงเรือไปรษณีย์ (Postilippu)

## ธงกองทัพ
* ธงฉาน (กองทัพเรือฟินแลนด์)

* กองทัพอากาศฟินแลนด์

### ธงหมายยศทหาร
* รัฐมนตรีว่าการกระทรวงกลาโหม

* ผู้บัญชาการกองทัพฟินแลนด์

* ผู้บัญชาการทหารเรือ

* นายพลเรือ (ค.ศ. 1919 - 1920)

* ผู้บัญชาการกำลังรบ

## ธงเรือ
* ธงเรือยอชต์ 

## ธงกีฬา
* คณะกรรมการโอลิมปิกฟินแลนด์

* คณะกรรมการพาราลิมปิกฟินแลนด์

## [[โอลันด์]]

## ธงในอดีต
### ธงเรือ

## ดูเพิ่ม
* ตราแผ่นดินของฟินแลนด์
* มามเมะ

หมวดหมู่:ธงในประเทศฟินแลนด์
หมวดหมู่:สัญลักษณ์ของประเทศฟินแลนด์ 
ฟินแลนด์
รายชื่อธงในประเทศปากีสถาน

เนื้อหาในหน้านี้แสดงภาพธงประเภทต่าง ๆ ที่ใช้ในประเทศ**[[ปากีสถาน]]**

## ธงชาติ

## ธงพลเรือน

## ธงในตำแหน่งราชการ

## ธงทหาร

## ธงหมายยศ

## ธงประจำแคว้นและดินแดน

## ธงในอดีต
### ธงประจำตำแหน่งผู้สำเร็จราชการแห่งปากีสถาน

### ธงชาติในอดีต

## อ้างอิง

หมวดหมู่:สัญลักษณ์ของประเทศปากีสถาน 
ปากีสถาน
หมวดหมู่:ธงในประเทศปากีสถาน
โคบุตร

**โคบุตร** เป็นนิทานกลอนเรื่องแรกของสุนทรภู่ แต่งขึ้นเพื่อถวายเจ้านายในพระราชวังหลังพระองค์หนึ่ง เป็นเรื่องเกี่ยวกับ โคบุตรซึ่งเป็นลูกของพระอาทิตย์และนางอัปสร โดยฝากเลี้ยงไว้กับพญาราชสีห์ และนางไกรสร เมื่อเจริญชันษาโคบุตรซึ่งได้รับของวิเศษจากพระอาทิตย์ คือ แหวน และสังวาล และได้รับมอบใบยาวิเศษที่สามารถชุบชีวิตคนตายให้มีชีวิตได้จากราชสีห์ ต่อจากนั้นจึงเป็นเรื่องราวการผจญภัยของโคบุตร ดังที่จะคัดมาตอนหนึ่งในตอนท้ายที่โคบุตรมีพระมเหสีสองคน คือ นางอำพันมาลา และนางมณีสาคร นางอำพันมาลาเห็นโคบุตรรักนางมณีสาครมากกว่าตน จึงทำเสน่ห์ให้โคบุตรหลงรัก แต่อรุณกุมารได้แก้ไขเสน่ห์ โคบุตรโกรธมากถึงกับสั่งประหาร แต่อรุณกุมารขอร้อง โคบุตรจึงขับไล่นางอำพันมาลาออกจากวัง ดังต่อไปนี้ 

หมวดหมู่:นิทาน
หมวดหมู่:วรรณคดีประเภทกลอน
หมวดหมู่:กวีนิพนธ์ของสุนทรภู่
บอลทิมอร์

**บอลทิมอร์** () เป็นเมืองที่มีประชากรมากที่สุดในรัฐแมริแลนด์ สหรัฐอเมริกา ตั้งอยู่ทางทิศตะวันออกเฉียงเหนือของวอชิงตัน ดี.ซี. ห่างไปประมาณ 64 กิโลเมตร จากการสำรวจสำมะโนประชากรเมื่อ ค.ศ. 2020 บอลทิมอร์มีจำนวนประชากรประมาณ 585,708 คน เป็นเมืองที่มีประชากรมากที่สุดอันดับที่ 30 ในสหรัฐ บอลทิมอร์ได้รับการกำหนดให้เป็นนครอิสระเมื่อ ค.ศ. 1851 โดยรัฐธรรมนูญแห่งรัฐแมริแลนด์ และปัจจุบันเป็นนครอิสระที่มีประชากรมากที่สุดในประเทศ

บอลทิมอร์ก่อตั้งเมื่อ ค.ศ. 1729 โดยเป็นเมืองท่าที่สำคัญของสหรัฐอเมริกาฝั่งตะวันออกแห่งหนึ่ง ในปัจจุบันสถานศึกษาที่มีชื่อเสียงในบอลทิมอร์คือ มหาวิทยาลัยจอนส์ฮอปกินส์ โดยภายนอกเมืองมีท่าอากาศยานนานาชาติบอลทิมอร์/วอชิงตัน เป็นท่าอากาศยานหลักในบริเวณนี้

บอลทิมอร์ถือเป็นเมืองที่อันตรายที่สุดแห่งหนึ่งในสหรัฐ

## เหตุการณ์ปัจจุบัน
ในช่วงเช้าตรู่ของวันที่ 26 มีนาคม 2024 สะพานแฟรนซิส สก็อต คีย์ ความยาว  ของเมืองบอลทิมอร์ถูกเรือคอนเทนเนอร์ชนและพังทลายบางส่วน มีการเปิดตัวปฏิบัติการกู้ภัยครั้งใหญ่โดยทางการสหรัฐพยายามช่วยเหลือผู้คนอย่างน้อย 7 คนที่ยานพาหนะตกลงไปในน้ำ คนงานก่อสร้าง 6 คนซึ่งกำลังทำงานบนสะพานในขณะนั้น ตกลงไปในแม่น้ำเพอแทปสโก

## ภาพ

Baltimore Inner Harbor Panorama.jpg|อินเนอร์ฮาร์เบอร์ แหล่งท่องเที่ยวที่สำคัญในบอลทิมอร์


## อ้างอิง

## แหล่งข้อมูลอื่น
* 
* เว็บไซต์สภานครบอลทิมอร์

หมวดหมู่:เมืองในรัฐแมริแลนด์
หมวดหมู่:บอลทิมอร์
หมวดหมู่:เมืองหลวงเก่าของสหรัฐ
หมวดหมู่:เมืองมหาวิทยาลัย
เลิฟเลส (อัลบั้ม)

***เลิฟเลส*** (Loveless) เป็นอัลบั้มสตูดิโออัลบั้มที่ 2 ของวงมายบลัดดีวาเลนไทน์ ซึ่งเป็นวงแนวเพลงอัลเทอร์เนทีฟ ออกจำหน่ายเมื่อวันที่4 พฤศจิกายน พ.ศ. 2534 อัลบั้มชุดนี้ใช้เวลาการบันทึกเสียงกว่า 2 ปีระหว่าง พ.ศ. 2532–2534 ในสตูดิโอไนน์ทีน เควิน ชิลด์ส นักร้องนำและนักกีตาร์ประจำวงเป็นผู้ควบคุมการอำนวยการผลิตอัลบั้มชุดนี้ เขาค้นหาเสียงดนตรีใหม่ๆที่เป็นเอกลักษณ์มาใส่ไว้ในอัลบั้มชุดนี้ และใช้เทคนิคพิเศษต่างๆเข้ามาผสมผสานในบทเพลง อาทิ การดีดกีตาร์เบาๆโดยใช้บาร์เทรเมโล, การใช้เสียงกลองไม่ชัดเจนด้วยการตีเบาๆ วิศวกรเข้ามาร่วมงานกับอัลบั้มชุดนี้ และถูกไล่ออกไปเป็นจำนวนมาก แม้ว่าท้ายที่สุดแล้ว วงนี้ก็ให้เกียรติกับวิศวกร และผู้ร่วมงานทุกคนที่ได้เข้ามามีส่วนร่วมกับอัลบั้มนี้ การบันทึกเสียงอัลบั้ม *เลิฟเลสส์* มีข่าวลือว่าใช้เงินลงทุนถึง 250,000 ดอลลาร์สหรัฐ ซึ่งเป็นเหตุให้ค่ายครีเอชั่นเรคอรด์สล้มละลาย 

ความสัมพันธ์ระหว่างวงมายบลัดดีวาเลนไทน์กับค่ายครีเอชั่นเรคอร์ดสแย่ลงระหว่างการบันทึกเสียงอัลบั้มนี้ ทางวงได้ลาออกจากค่ายเนื่องมาจากรายจ่ายที่สูงของการทำงานร่วมกับเควิน ขณะที่อัลบั้มนี้ไม่ได้ประสบความสำเร็จทางการค้ามากนัก อย่างไรก็ดีอัลบั้ม *เลิฟเลส* ก็เป็นที่วิพากษ์วิจารณ์โดยทั่วไป อัลบั้มนี้เป็นที่กล่าวถึงของศิลปินทั่วไปว่ามีอิทธิพลต่อแนวเพลงของพวกเขา และนักวิจารณ์ก็กล่าวกันว่า อัลบั้มนี้เป็นหนึ่งในอัลบั้มที่ดีที่สุดในช่วงคริสต์ทศวรรษที่ 1990 

## การสร้างและบันทึกเสียง
มายบลัดดีวาเลนไทน์มีกำหนดการบันทึกเสียงที่สตูดิโอแบล็กวิง ที่เซาท์วาร์ค กรุงลอนดอน ในช่วงเดือนกุมภาพันธ์ พ.ศ. 2532 และตั้งใจที่จะสร้างแนวคิดใหม่ๆที่จะใช้เสียงสตูดิโอ-เบส ในผลงานอัลบั้มชุดนี้ เควินกล่าวว่าในตอนแรกทางค่ายครีเอชันคิดว่าอัลบั้มชุดนี้จะใช้เวลาบันทึกเสียงเพียง 5 วัน ต่อมาเมื่อเขา [ค่ายครีเอชัน] รู้แล้วว่าไม่สามารถเป็นไปได้ เขาก็เริ่มมีความคิดเปลี่ยนไป" หลังจากเดือนกุมภาพันธ์ ซึ่งงานบันทึกเสียงคืบหน้าไปไม่มาก ทางวงจึงเริ่มบันทึกเสียงใหม่ในเดือนกันยายนที่สตูดิโอใจ้ดินดิอีเลแฟนท์แอนด์แวปปิง พวกเขาใช้เวลากว่า 8 สัปดาห์ในสตูดิโอนี้ แต่ทว่าการบันทึกเสียงก็ไม่มีสิ่งใดคืบหน้า 

## รายชื่อเพลง
ทุกเพลงเป็นผลงานการประพันธ์ของเควิน ชิลด์ส เว้นแต่เพลงที่มีหมายเหตุอยู่ด้านหลัง 

# "Only Shallow" (Bilinda Butcher, Shields) – 4:17
# "Loomer" (Butcher, Shields) – 2:38
# "Touched" (Colm Ó Cíosóig) – 0:56
# "To Here Knows When" (Butcher, Shields) – 5:31
# "When You Sleep" – 4:11
# "I Only Said" – 5:34
# "Come in Alone" – 3:58
# "Sometimes" – 5:19
# "Blown a Wish" (Butcher, Shields) – 3:36
# "What You Want" – 5:33
# "Soon" – 6:58

## แหล่งข้อมูล
* Cavanagh, David (2000). *The Creation Records Story: My Magpie Eyes Are Hungry for the Prize*. (London) Virgin Books. ISBN 0-7535-0645-9.
* DeRogatis, Jim (2003). *Turn On Your Mind: Four Decades of Great Psychedelic Rock*. (Milwaukee) Hal Leonard Corporation. ISBN 0-634-05548-8.
* McGonigal, Mike (2007). *Loveless*. (New York) The Continuum International Publishing Group Inc. ISBN 0-8264-1548-2.

## อ้างอิง

## แหล่งข้อมูลอื่น
*Analysis of the use of noise as music in ''Loveless''
*Analysis of the importance of ''Loveless'' in music history 


หมวดหมู่:อัลบั้มเพลงในปี พ.ศ. 2534
หมวดหมู่:อัลบั้มเพลงของมายบลัดดีวาเลนไทน์
หมวดหมู่:อัลบั้มในปี พ.ศ. 2534
รายชื่อธงในประเทศเปรู

เนื้อหาในหานี้แสดงภาพธงต่าง ๆ ที่ใช้ใน**[[ประเทศเปรู]]**

## ธงชาติ

## ธงประธานาธิบดี

## ธงทหาร

## ธงกีฬา

## ธงประจำเมือง

## ธงในอดีต

## ดูเพิ่ม
* ตราแผ่นดินของเปรู
* เพลงชาติเปรู

หมวดหมู่:ธงในประเทศเปรู
ปเรู
จากัวร์คาร์ส

**จากัวร์** () เป็นชื่อบริษัทผลิตรถยนต์ระดับหรูของสหราชอาณาจักร มีฐานการผลิตที่เมืองโคเวนทรี ในอังกฤษ 

ก่อนหน้านี้จากัวร์เป็นกิจการในเครือฟอร์ดมอเตอร์ (ฟอร์ดซื้อกิจการจากัวร์ในปี พ.ศ. 2532) แต่ในปัจจุบันทาทามอเตอร์ส ได้เข้าถือครองหุ้นส่วนใหญ่ในกิจการรถยนต์จากัวร์ ตั้งแต่วันที่ 2 มิถุนายน พ.ศ. 2551

## ประวัติ

ก่อตั้งขึ้นเมื่อ พ.ศ. 2465 ที่เมืองแบล็คพูลในอังกฤษ ในนาม Swallow Sidecar Company โดยชายผู้ชื่นชอบรถจักรยานยนต์สองคน คือ William Lyons และ William Walmsley ต่อมาในปี พ.ศ. 2477 บริษัทได้ย้ายไปที่เมืองโคเวนทรี และเปลี่ยนชื่อบริษัท โดยย่อชื่อลงเป็น SS Cars Ltd รถยนต์คันแรกที่ใช้ชื่อจากัวร์เป็นรถเก๋งที่ใช้เครื่องยนต์ขนาด 2.5 ลิตร ผลิตในปี พ.ศ. 2478 บริษัทได้เปลี่ยนมาใช้ชื่อจากัวร์เป็นชื่อบริษัทในปี พ.ศ. 2488 หลังจากที่ชื่อเสียงของบริษัท SS นั้นเริ่มถดถอยลง ประกอบกับเกิดสงครามโลกครั้งที่ 2 ขึ้นในช่วงเวลานั้น

จากัวร์เริ่มเป็นที่รู้จักในช่วงทศวรรษที่ 1950 ในฐานะผู้ผลิตรถยนต์หรูและรถสปอร์ต บริษัทได้ซื้อกิจการของรถยนต์ยี่ห้อเดมเลอร์ (คนละอย่างกันกับบริษัทเดมเลอร์ เอจี ของเยอรมัน) มาจาก Birmingham Small Arms Company (BSA) ในปี พ.ศ. 2503 และใช้ยี่ห้อเดมเลอร์เป็นยี่ห้อของรถยนต์ที่มีความหรูหรามากกว่ารถจากัวร์

### การควบรวมกิจการ
จากัวร์ได้ควบรวมกิจการกันกับ British Motor Corporation (บีเอ็มซี) และ ออสติน-มอร์ริส (ออสตินกับมอร์ริสได้รวมกิจการกันอยู่ก่อนแล้วตั้งแต่ พ.ศ. 2495) แล้วตั้ง British Motor Holdings (บีเอ็มเอช) ขึ้นในปี พ.ศ. 2509 หลังจากนั้นในปี พ.ศ. 2511 ได้รวมกิจการกันกับ เลย์แลนด์ ซึ่งได้ครอบครอง (เทคโอเวอร์) กิจการ โรเวอร์ สแตนดาร์ด และ ไทรอัมพ์ แล้วตั้ง British Leyland Motor Corporation (บีแอลเอ็มซี) ในปีเดียวกัน แต่ต่อมาได้เกิดปัญหาทางการเงิน บริษัทจึงตกเป็นของรัฐ และเป็นรัฐวิสาหกิจ ในปี พ.ศ. 2518 บริษัทเปลี่ยนชื่อเป็น British Leyland Ltd (ภายหลังได้ย่อชื่อบริษัทเป็น BL plc)

ในปี พ.ศ. 2527 จากัวร์ถูกแปรรูปจากรัฐวิสาหกิจเป็นบริษัทเอกชน และได้แยกออกเป็นบริษัทเดี่ยวในตลาดหุ้น

### การซื้อและขายกิจการโดยฟอร์ด
ฟอร์ดมอเตอร์ เสนอซื้อกิจการจากัวร์เมื่อเดือนกันยายน พ.ศ. 2532 และผ่านการอนุมัติในที่ประชุมผู้ถือหุ้นใหญ่ในเดือนมกราคม พ.ศ. 2533 หลังจากนั้นบริษัทจากัวร์ถูกถอดชื่อออกจากตลาดหุ้นลอนดอนในวันที่ 28 กุมภาพันธ์ พ.ศ. 2533 หลังจากนั้นในปี พ.ศ. 2542 จากัวร์เป็นส่วนหนึ่งของ Premier Automotive Group (พีเอจี) ซึ่งเป็นกลุ่มกิจการของฟอร์ด ซึ่งมี แอสตันมาร์ติน, วอลโว่ และมีแลนด์โรเวอร์เพิ่มขึ้นมาในปี พ.ศ. 2543

ปัจจุบันฟอร์ดขายกิจการจากัวร์ออกไปแล้ว โดยได้มีการบรรลุข้อตกลงในการขายกิจการให้กับทาทามอเตอร์ส เมื่อวันที่ 2 มิถุนายน พ.ศ. 2551 โดยเป็นการขายกิจการรถยนต์จากัวร์และแลนด์โรเวอร์พร้อมกัน และมีมูลค่าการซื้อขายรวม 2,300 ล้านดอลลาร์สหรัฐ เช่นเดียวกับกิจการรถยนต์สปอร์ตหรู แอสตันมาร์ติน ฟอร์ดขายหุ้นแอสตันมาร์ตินของตนเกือบทั้งหมดให้กับกลุ่มนักลงทุนชาวคูเวตและชาวอังกฤษไปแล้วก่อนหน้านั้น (พ.ศ. 2550) เนื่องจากเห็นว่ากิจการเหล่านี้ประสบภาวะขาดทุน หรือไม่ได้สร้างกำไรให้กับฟอร์ดมอเตอร์เท่าที่ควร

## รถยนต์จากัวร์ในปัจจุบัน
thumb|right|จากัวร์ เอฟ-ไทป์
[thumb|right|[จากัวร์ อี-เพซ 2017–present]]
[thumb|right|[จากัวร์ เอฟ-เพซ 2016–present]]
[thumb|right|[จากัวร์ ไอ-เพซ 2018–present]]
[thumbnail|right|[จากัวร์ เอกซ์อี 2015–present]]
[thumb|right|[จากัวร์ เอกซ์เอฟ (X260) 2015–present]]
[thumb|[จากัวร์ เอกซ์เจ (X351)|Jaguar XJ 2009–2019]]

## อ้างอิง

หมวดหมู่:บริษัทรถยนต์
หมวดหมู่:ตราสินค้ารถยนต์
หมวดหมู่:จากัวร์
หมวดหมู่:ทาทามอเตอร์ส
นิราศอิเหนา

**นิราศอิเหนา**  เป็นผลงานกวีนิพนธ์แบบกลอนประพันธ์โดยสุนทรภู่ สันนิษฐานจากสำนวนกลอนคาดว่าน่าจะประพันธ์ขึ้นในสมัยรัชกาลที่ 3 เมื่อครั้งที่สุนทรภู่อยู่ในอุปการะของพระองค์เจ้าลักขณานุคุณ จึงน่าจะแต่งถวาย  เนื้อหาของกลอนนิราศนำมาจากส่วนหนึ่งของวรรณคดีเรื่อง อิเหนา โดยจับใจความตอนที่อิเหนากลับจากไปแก้สงสัยที่เมืองดาหา แล้วพบว่านางบุษบาที่ตนลักตัวมาซ่อนไว้ที่ถ้ำทอง ถูกลมพายุพัดหายไปเสียแล้ว เนื้อหาของกลอนนิราศเป็นการเดินทางติดตามค้นหานางบุษบาของอิเหนา ระหว่างทางก็พร่ำรำพันถึงนางผู้เป็นที่รัก อิเหนาตามหานางบุษบาอยู่เจ็ดเดือนก็หาไม่พบ เนื้อเรื่องจบลงที่อิเหนาและไพร่พลออกบวชอุทิศกุศลให้นางบุษบา ซึ่งอิเหนาคิดว่าคงจะตายไปแล้ว

## อ้างอิง

## แหล่งข้อมูลอื่น

* นิราศอิเหนา 

หมวดหมู่:วรรณคดีประเภทกลอน
หมวดหมู่:นิราศ
หมวดหมู่:กวีนิพนธ์ของสุนทรภู่
โรคนิ้วล็อก

thumb|ขั้นตอนการแก้นิ้วล็อก
**โรคนิ้วล็อก** () เป็นโรคพบทั่วไปอันมีลักษณะที่เอ็นกล้ามเนื้องอนิ้วที่ผิดปกติล็อกหรือมีเสียงดัง ร่วมกับใช้งานผิดปกติและอาการปวด จัดเป็นชนิดย่อยของปลอกเอ็นกล้ามเนื้ออักเสบตีบ (stenosing tenosynovitis)

โรคนี้เกิดจากขนาดที่ไม่พอเหมาะของเอ็นกล้ามเนื้องอและระบบรอกเรตินาคูลัม (retinacular pulley) ที่อยู่โดยรอบ ซึ่งพบมากที่สุดที่ระดับรอกวงแหวนแรก (เอ1) ทำให้งอหรือเหยียดนิ้วลำบาก และเกิดปรากฏการณ์ "ติด"

## อ้างอิง

หมวดหมู่:ความผิดปกติของไขข้อและเอ็นกล้ามเนื้อ
นิราศเมืองเพชร

**นิราศเมืองเพชร**  เป็นผลงานกวีนิพนธ์แบบกลอนประพันธ์โดยสุนทรภู่ ไม่ปรากฏว่าแต่งเรื่องนี้ขึ้นเมื่อใด แต่สมเด็จฯ กรมพระยาดำรงราชานุภาพทรงสันนิษฐานว่า น่าจะแต่งเมื่อครั้งกลับเข้ารับราชการอยู่ในพระอุปถัมภ์ของสมเด็จเจ้าฟ้าจุฑามณี กรมขุนอิศเรศรังสรรค์ และน่าจะเดินทางไปในราชการอย่างใดอย่างหนึ่ง ประมาณปี พ.ศ. 2388 ดังปรากฏตอนหนึ่งในนิราศว่า 

::*ที่ธุระจะใคร่ได้ใจนิยม*
::*เขารับสมปรารถนาสามิภักดิ์*

นิราศเรื่องนี้มีการค้นพบฉบับลายมือเขียนเพิ่มเติมในปี พ.ศ. 2529 โดย อ.ล้อม เพ็งแก้ว ซึ่งจากเนื้อหาส่วนที่เพิ่มเติมขึ้นมาทำให้ทราบว่า บรรพชนฝ่ายมารดาของสุนทรภู่น่าจะเป็นชาวเมืองเพชรบุรีนี้เอง

## เนื้อหาโดยย่อ และเส้นทางการเดินทาง

* การเดินทางช่วงเพชรบุรี เดินทางโดยเรือเข้ามาทางบางตะบูน โดยล่องเข้าแม่น้ำบางตะบูน มีแวะที่วัดเขาตะเครา อำเภอบ้านแหลม แล้วล่องเรือเข้าแม่น้ำเพชรบุรี ขึ้นฝั่งที่วัดพลับพลาชัย อำเภอเมืองเพชรบุรี
## อ้างอิง

## แหล่งข้อมูลอื่น

* นิราศเมืองเพชร 

หมวดหมู่:วรรณคดีประเภทกลอน
หมวดหมู่:นิราศ
หมวดหมู่:กวีนิพนธ์ของสุนทรภู่
หมวดหมู่:จังหวัดเพชรบุรีในบันเทิงคดี
นิราศพระประธม

**นิราศพระประธม**  เป็นผลงานกวีนิพนธ์แบบกลอนประพันธ์โดยสุนทรภู่ สันนิษฐานว่าประพันธ์ในสมัยรัชกาลที่ 3 หลังจากลาสิกขาบทแล้วและอยู่ในพระอุปถัมภ์ของสมเด็จเจ้าฟ้าจุฑามณี กรมขุนอิศเรศรังสรรค์ สุนทรภู่น่าจะเดินทางในช่วงฤดูหนาว ปี พ.ศ. 2385 ด้วยปรากฏในบทนิราศว่าเดินทางไปโดยการพายเรือ ซึ่งควรต้องไปในฤดูน้ำขึ้น ต้นฉบับสมุดไทยนิราศพระประธม จำนวน 4 ฉบับ เก็บรักษาที่หอสมุดแห่งชาติ มีความแตกต่างทางระดับถ้อยคำและบางแห่งมีความแตกต่างในหลายคำกลอน

## เนื้อหาโดยย่อ และเส้นทางการเดินทาง
นิราศพระประธมกล่าวถึงการเดินทางของสุนทรภู่และบุตรชายคือตาบและนิลไปนมัสการพระปฐมเจดีย์ จังหวัดนครปฐม เดินทางทางเรือออกจากบริเวณพระราชวังเดิมผ่านสถานที่ต่าง ๆ ได้แก่ วัดระฆัง คลองบางกอกน้อย ผ่านตลาดแพ พระราชวังหลังสถานที่ที่สุนทรภู่เคยรับราชการ บางหว้าน้อย วัดสุวรรณารามราชวรวิหารเป็นสถานที่ทำศพของฉิมและนิ่มน้องสาวต่างบิดาของสุนทรภู่ วัดศรีสุดารามวรวิหาร สถานที่ที่กวีเคยบวชอยู่ 

จังหวัดนนทบุรี เดินทางผ่านบางสนาม วัดเกด วัดชลอ บางกรวย บางสีทอง บางอ้อช้าง วัดสักใหญ่ บางขนุน บางขุนกอง บางนายไก บางระนก บางคูเวียง บางม่วง บางใหญ่ บางกระบือ บางสุนัขบ้า บางโสน บ้านใหม่ธงทอง คลองโยง บางเชือก เข้าจังหวัดนครปฐม เดินทางผ่านลานตากฟ้า งิ้วราย สำประทวน ปากน้ำสำประโทน บางแก้ว โพเตี้ย บางกระชับ วัดสิงห์ วัดท่าใน ต่อจากนั้นได้นั่งเกวียนต่อไปบ้านกล้วย บ้านธรรมศาลา บ้านเพนียด และพระปฐมเจดีย์

## อ้างอิง

## แหล่งข้อมูลอื่น

* นิราศพระประธม 

หมวดหมู่:วรรณคดีประเภทกลอน
หมวดหมู่:นิราศ
หมวดหมู่:กวีนิพนธ์ของสุนทรภู่‎
หมวดหมู่:จังหวัดนครปฐมในบันเทิงคดี
รำพันพิลาป

thumb|จากสมุดข่อย

**รำพันพิลาป**  เป็นผลงานกวีนิพนธ์แบบกลอนประพันธ์โดยสุนทรภู่ เป็นนิราศเชิงกำสรวลที่พรรณนาถึงชีวิตของตัวเอง สุนทรภู่ระบุไว้ในงานประพันธ์ว่าได้เขียนงานชิ้นนี้ขึ้นในปี พ.ศ. 2385 ขณะจำพรรษาอยู่ที่วัดเทพธิดาราม เนื่องจากเกิดนิมิตเป็นฝันร้ายว่าจะต้องสิ้นชีวิต สุนทรภู่ตกใจตื่นจึงแต่งนิราศบรรยายความฝัน และเล่าเรื่องราวต่าง ๆ ในชีวิตของตนไว้ หลังจากนั้นก็ลาสิกขาบท

เนื้อหาในนิราศทำให้ผู้อ่านได้ทราบเรื่องราวต่าง ๆ ในชีวิตของสุนทรภู่ซึ่งไม่เคยปรากฏที่ไหนมาก่อน ทำให้ทราบด้วยว่าสุนทรภู่เคยธุดงค์ไปยังหัวเมืองต่าง ๆ มากมาย เช่น พิษณุโลก และได้แต่งนิราศเอาไว้ด้วย แต่งานเขียนของท่านถูกปลวกขึ้นกุฏิ จึงสูญสลายไปหมด สุนทรภู่รำพันความเสียดายหนังสือของตนไว้ในเนื้อเรื่องด้วยว่า "เสียดายสุดแสนรักเรื่องอักษร"

## แหล่งข้อมูลอื่น
* รำพันพิลาป 

หมวดหมู่:วรรณคดีประเภทกลอน
หมวดหมู่:นิราศ
หมวดหมู่:กวีนิพนธ์ของสุนทรภู่
จันทรยาน-1

**จันทรยาน-1** (; ) เป็นยานอวกาศสำรวจพื้นผิวดวงจันทร์ของอินเดีย ออกแบบและสร้างโดยองค์การวิจัยด้านอวกาศแห่งอินเดีย (Indian Space Research Organisation - ISRO) ส่งขึ้นสู่อวกาศในวันที่ 22 ตุลาคม พ.ศ. 2551 เวลา  06.22 น. ตามเวลาในท้องถิ่น หรือ 00:52 น. ตามเวลาสากลเชิงพิกัด จากศูนย์อวกาศสาทิศธาวัน รัฐอานธรประเทศ ประเทศอินเดีย 

จันทรยาน-1 เข้าสู่วงโคจรของดวงจันทร์ในวันที่ 8 พฤศจิกายน พ.ศ. 2551 ส่วนตัวยานลูก Moon Impact Probe ที่จันทรยาน-1 นำขึ้นไปด้วย ได้ลงจอดบริเวณขั้วใต้ของดวงจันทร์ได้สำเร็จเมื่อวันที่ 14 พฤศจิกายน ของปีเดียวกัน

จันทรยาน-1 เป็นยานสำรวจรูปสี่เหลี่ยมลูกบาศก์ น้ำหนัก 1.3 ตัน มีภารกิจโคจรรอบดวงจันทร์ เพื่อทำแผนที่พื้นผิวดวงจันทร์แบบ 3 มิติ และแผนที่ส่วนประกอบและแร่ธาตุ โดยเฉพาะการสำรวจเพื่อค้นหาฮีเลียม 3 และน้ำแข็ง โดยจะส่งยานลูก (Moon Impact probe - MIP) น้ำหนัก 30 กิโลกรัม กระทบพื้นผิวดวงจันทร์ เพื่อวิเคราะห์อนุภาคฝุ่น

## อ้างอิง

## แหล่งข้อมูลอื่น

* เว็บไซต์อย่างเป็นทางการของจันทรยาน-1 
* Chandrayaan-1 Mission Profile  by NASA's Solar System Exploration
* NSSDC Chandrayaan-1 page

หมวดหมู่:ยานอวกาศ
หมวดหมู่:อิสโร
หมวดหมู่:โครงการอวกาศอินเดีย
หมวดหมู่:การสำรวจดวงจันทร์
หมวดหมู่:ภารกิจอวกาศในปี พ.ศ. 2551
รัดยาร์ด คิปลิง

**โจเซฟ รัดยาร์ด คิปลิง** (; 30 ธันวาคม ค.ศ. 1865 – 18 มกราคม ค.ศ. 1936) เป็นกวีและนักเขียนชาวอังกฤษ เกิดที่เมืองมุมไบ (หรือเมืองบอมเบย์ ในบริติชอินเดีย) เป็นที่รู้จักจากผลงานอันมีชื่อเสียงคือ *[[เมาคลีลูกหมาป่า]]* (; 1894) และนวนิยายเรื่อง *Kim* (1901) เขาเขียนบทกวีมากมาย รวมถึงเรื่อง *Mandalay* (1890) และ *Gunga Din* (1890) รวมทั้งเขียนเรื่องสั้นอีกหลายเรื่อง งานเขียนเกี่ยวกับเด็กของเขาถือได้ว่าเป็นวรรณกรรมคลาสสิกสำหรับเด็ก

คิปลิงถือเป็นนักเขียนที่มีชื่อเสียงมากที่สุดคนหนึ่งของประเทศอังกฤษในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 ทั้งงานเขียนร้อยแก้วและร้อยกรอง ในปี ค.ศ. 1907 เขาได้รับรางวัลโนเบลสาขาวรรณกรรม ซึ่งทำให้เขาเป็นชาวอังกฤษคนแรกที่ได้รับรางวัลนี้ และเขาเป็นผู้ได้รับรางวัลที่อายุน้อยที่สุดตลอดกาล

## อ้างอิง

## แหล่งข้อมูลอื่น

* ''Something of Myself''  อัตชีวประวัติของคิปลิง
* เว็บไซต์ทางการของสมาคมคิปลิง 

หมวดหมู่:นักเขียนนวนิยายชาวอังกฤษ
หมวดหมู่:กวีชาวอังกฤษ
หมวดหมู่:นักเขียนชาวอังกฤษ
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวอังกฤษผู้ได้รับรางวัลโนเบล
หมวดหมู่:บุคคลจากมุมไบ
รายชื่อธงในประเทศมาเลเซีย

ตารางต่อไปนี้แสดงภาพธงชนิดต่าง ๆ ที่ใช้ใน**[[ประเทศมาเลเซีย]]**

## ธงชาติ

## ธงพระอิสริยยศ

## ธงทหาร

## ธงเขตการปกครอง
### ธงประจำรัฐ

## ธงดินแดนสหพันธ์
เฉพาะธงสำหรับดินแดนสหพันธ์โดยรวมได้กำหนดให้มีขึ้นเมื่อวันที่ 20 สิงหาคม พ.ศ. 2549 โดยกระทรวงดินแดนสหพันธ์แห่งมาเลเซีย 

## ธงในอดีต
### ธงที่เกี่ยวข้องกับอาณานิคมในคาบสมุทรมลายู

### ธงซึ่งมีประวัติสืบเนื่องกับธงชาติมาเลเซีย

### ธงประจำอาณานืคม

### ธงประจำรัฐ

### ธงทหาร

## ดูเพิ่ม
* เนการากู 
* ตราแผ่นดินของมาเลเซีย

หมวดหมู่:ธงในประเทศมาเลเซีย
มาเลเซีย
ยูเอชที (บอยแบนด์)

**ยูเอชที** () เป็นบอยแบนด์  และ กลุ่มนักร้องเสียงชายแนว สัญชาติไทย มีสมาชิกจำนวน 6 คน เริ่มมีผลงานเพลงครั้งแรกในปี พ.ศ. 2537 สังกัดจีเอ็มเอ็ม แกรมมี่ และถือเป็นบอยแบนด์วงและกลุ่มนักร้องเสียงชายแนวแรกของแกรมมี่

## ประวัติ
UHT (Under Hood Teenage) เกิดจากการชักชวนของ เรวัติ พุทธินันทน์ ในปีพ.ศ. 2537 โดยเป็นการรวมตัววัยรุ่นทั้ง 6 คน ที่อาจฝากผลงาน
ละครโทรทัศน์หรือภาพยนตร์มาก่อนหน้านี้

โดยออกอัลบั้มแรก ที่ชื่อว่า ดูดีดีนะเพื่อน และชุดต่อมา ในปี พ.ศ. 2539 UHT Summer Time และกลับมาอีกครั้งหลังจาก
ที่แยกกันไปนาน 10 ปีเต็ม ในอัลบั้ม 2 U (พ.ศ. 2546) และ อัลบั้ม Red Message ในปีถัดมา

ยูเอชที กลับมารวมตัวอีกครั้งในปี 2555 โดยถ่ายแบบให้นิตยสาร สุดสัปดาห์ ฉบับครบรอบ 30 ปี และ กัปตัน เต็ม 2 สมาชิกวง ยังได้เป็นเกสท์รับเชิญในคอนเสิร์ต  Green Concert # 15 Club Friday Based On True Story อีกด้วย

ในปี 2556 วงยูเอชที มีคอนเสิร์ต 6.2.13 ซึ่งเป็นการรวมตัวของศิลปินใน 6.2.12 ที่เคยดังในอดีต มาให้แฟนเพลงได้ย้อนเวลาแห่งความสุขด้วยกัน

## สมาชิก

## ผลงานเพลง

### สตูดิโออัลบั้ม

### อัลบั้มพิเศษ

* EP Teenage Festival (กุมภาพันธ์ พ.ศ. 2538)
* อัลบั้มรวมเพลงประกอบละคร "คือหัตหาครองพิภพ" (15 มิถุนายน พ.ศ. 2538) (เพลง "ครอบครัวนี้...คงกระพัน" ประกอบละคร "ครอบครัวคงกระพัน")
* อัลบั้มรวมศิลปิน ที่ว่างของเธอ (1 สิงหาคม พ.ศ. 2538)
* 6.2.12 (9 มกราคม พ.ศ. 2539)
* A:LIVE PROJECT Vol.1-2 (14 ตุลาคม พ.ศ. 2546)
* 6.2.13 (25 เมษายน พ.ศ. 2556)

### อัลบั้มรวมเพลง

* Best Of U.H.T (31 ตุลาคม พ.ศ. 2556)
* Signature Collection Of U.H.T (มิถุนายน พ.ศ. 2561)

## ผลงานการแสดง

* หกตกไม่แตก (พ.ศ. 2538 - 2539)

## เกร็ดน่ารู้
* UHT มาจากคำว่า Under Hood Teenagers  (ลักษณะท่าทางของวงคือ ใส่เสื้อมีที่คลุมผม กลายเป็นแฟชั่นระบาดทั้งเมืองในเวลานั้น)

## อ้างอิง

*- UHT 2 
* - เว็บไซต์ Gmember 
* นิตยสาร สุดสัปดาห์ ฉบับวันที่ 1 กรกฎาคม 2555 No.706
*-  สุดประทับใจ!! น้ำตาท่วม Green Concert # 15 กับ 12 ศิลปิน 13 แขกรับเชิญ 
*- 6.2.13 

## แหล่งข้อมูลอื่น
*UHT - นี่แหละเพื่อน
*Tata & UHT - เหนื่อยมั้ย
*- เฟซบุคคนรัก uht

หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดจีเอ็มเอ็ม มิวสิค

หมวดหมู่:บอยแบนด์ไทย
หมวดหมู่:กลุ่มดนตรีไทยในยุค 1990
หมวดหมู่:กลุ่มดนตรีที่ก่อตั้งในปี พ.ศ. 2537
หมวดหมู่:วงกลุ่มหกสัญชาติไทย
เพลงยาวถวายโอวาท

**เพลงยาวถวายโอวาท** เป็นผลงานกวีนิพนธ์แบบกลอนประพันธ์โดยสุนทรภู่ ขณะเมื่อเป็นพระอาจารย์ถวายอักษรแด่เจ้าฟ้ากลางและเจ้าฟ้าปิ๋ว พระโอรสในเจ้าฟ้ากุณฑลทิพยวดี เชื่อว่าประพันธ์ขึ้นราวปี พ.ศ. 2371-72 เนื้อหาแสดงคำสอนที่น่าสนใจ รวมถึงประเพณีเก่าแก่ของไทยหลายอย่าง เช่น การแต่งกาย การล้างหน้า การตัดผม เป็นต้น มีวรรคทองมากมายปรากฏอยู่ในวรรณกรรมเรื่องนี้ เช่น

::*"อันอ้อยตาลหวานลิ้นแล้วสิ้นซาก &nbsp; &nbsp; แต่ลมปากหวานหูไม่รู้หาย*
::*แม้นเจ็บอื่นหมื่นแสนจะแคลนคลาย &nbsp; เจ็บจนตายนั้นเพราะเหน็บให้เจ็บใจ"*

อีกบทหนึ่งคือ

::*"อันความคิดวิทยาเหมือนอาวุธ  &nbsp; &nbsp; ประเสริฐสุดซ่อนใส่เสียในฝัก*
::''สงวนคมสมนึกใครฮึกฮัก &nbsp; &nbsp; &nbsp; &nbsp; จึงค่อยชักเชือดฟันให้บรรลัย

## แหล่งข้อมูลอื่น

* เพลงยาวถวายโอวาท

หมวดหมู่:วรรณคดีประเภทกลอน
หมวดหมู่:วรรณคดีไทย
หมวดหมู่:กวีนิพนธ์ของสุนทรภู่
สุภาษิตสอนหญิง

**สุภาษิตสอนหญิง** เป็นผลงานกวีนิพนธ์แบบกลอน ไม่ปรากฏแน่ชัดว่าประพันธ์เรื่องนี้ขึ้นเมื่อใด เนื้อหาเป็นการสอนสตรีในด้านต่าง ๆ เช่น การวางตัว การเจรจา การเลือกคู่ เป็นต้น นักวิชาการบางส่วนเห็นว่า วรรณกรรมเรื่องนี้ไม่น่าจะเป็นผลงานของสุนทรภู่ แต่น่าจะเป็นของนายภู่ จุลละภมร ผู้เป็นศิษย์ อย่างไรก็ดีนักวิชาการส่วนใหญ่ยังถือว่าวรรณกรรมเรื่องนี้เป็นผลงานของสุนทรภู่อยู่ ทั้งนี้แนวคิดหลายประการที่ปรากฏอยู่ในวรรณกรรม แสดงให้เห็นว่าผู้ประพันธ์ค่อนข้างมีความคิดทันสมัย และเห็นความสำคัญของเศรษฐกิจการเรือนที่อยู่ในมือของผู้หญิง

วรรคทองจากวรรณกรรมเรื่องนี้มีอยู่มากมาย ตัวอย่างเช่น

::*"มีสลึงพึงประจบให้ครบบาท &nbsp; อย่าให้ขาดสิ่งของต้องประสงค์*
::*จงมักน้อยกินน้อยค่อยบรรจง &nbsp; อย่าจ่ายลงให้มากจะยากนาน"*

## อ้างอิง

## แหล่งข้อมูลอื่น
* สุภาษิตสอนหญิง

หมวดหมู่:วรรณคดีประเภทกลอน
หมวดหมู่:วรรณคดีไทย
หมวดหมู่:สุภาษิต
หมวดหมู่:กวีนิพนธ์ของสุนทรภู่
มิสทีนไทยแลนด์

**มิสทีนไทยแลนด์** () เป็นเวทีการประกวดระดับประเทศ จัดการประกวดเพื่อค้นหาเด็กวัยรุ่น อายุตั้งแต่ 15 - 19 ปี เพื่อเข้าสู่วงการบันเทิง จัดขึ้นครั้งแรกเมื่อปี พ.ศ. 2532 โดยสถานีโทรทัศน์กองทัพบกช่อง 7 แต่เดิมการประกวดมิสทีนไทยแลนด์นั้นถูกจัดการประกวดขึ้นโดย บริษัท ยอดพธูไทย จำกัด แต่ต่อมาในปี พ.ศ. 2545 บริษัท ยอดพธูไทย ได้ขายลิขสิทธิ์การประกวดเวทีมิสทีนไทยแลนด์ ให้กับ บริษัท อินสไพร์ เอนเตอร์เทนเมนต์ จำกัด ดังนั้นการประกวดและกิจกรรมต่าง ๆ จึงถูกจัดขึ้นโดย บริษัท อินสไพร์ เอนเตอร์เทนเมนต์ จำกัด ตั้งแต่นั้นเป็นต้นมา

## ประวัติ
**มิสทีนไทยแลนด์**นั้น ถือกำเนิดครั้งแรกเมื่อปี พ.ศ. 2532 โดยอำนาจ อุทัยเสรี ได้ร่วมมือกับเพื่อนที่เป็นเจ้าหน้าที่ในการจัดประกวดนางสาวไทยของสถานีโทรทัศน์กองทัพบกช่อง 7 รวมทั้ง อ้วน อรชร โดยจัดตั้งบริษัท ยอดพธูไทย จำกัดขึ้น เพื่อเป้าหมายที่จะจัดประกวดความงานในเทศกาลต่าง ๆ รวมไปถึงการจัดการประกวดวัยรุ่น โดยใช้ชื่อว่า **"มิสทีนไทยแลนด์ ()"**

สำหรับการประกวดมิสทีนไทยแลนด์นั้น ผู้เข้าประกวดจะเป็นคนละกลุ่มกับนางงามรุ่นใหญ่ คือต้องมีอายุไม่ต่ำกว่า 15 ปี เพราะถ้าน้อยกว่า 15 ปีจะถือว่าเป็น เด็กหญิง และจะไม่เกิน 17 ปี ซึ่งต่อมาได้ขยายช่วงอายุเป็น 18 ปี ในปี พ.ศ. 2541

มิสทีนไทยแลนด์จะเป็นตัวแทนของสาวงามวัยรุ่นยุคใหม่ ที่มีทั้งความงามและความสามารถและเป็นแบบอย่างที่ดีแก่เยาวชน สาวงามผู้ที่ได้รับตำแหน่งมิสทีนไทยแลนด์ จะไดรับการสนับสนุนเข้าสู่วงการบันเทิง หรือเป็นศิลปิน นักแสดงที่มีชื่อเสียง

ดังนั้นการประกวดมิสทีนไทยแลนด์จึงถือเป็น ซึ่งถือเป็น 1 ใน 4 การประกวดสาวงามหลักของประเทศไทย นอกจากเวที มิสไทยแลนด์ยูนิเวิร์ส มิสไทยแลนด์เวิลด์ และ นางสาวไทย โดยเป็นที่ 1 ของการประกวดสาววัยทีนมาตลอด 20 ปี

การประกวดมิสทีนไทยแลนด์ ได้เปลี่ยนมือจาก บริษัท ยอดพธูไทย ไปเป็น บริษัท อินสไพร์ เอนเตอร์เทนเม้นต์ จำกัด ในปี พ.ศ. 2545 เนื่องจากคุณอำนาจเห็นว่าตนเองมีอายุมากแล้วจึงขายลิขสิทธิ์การประกวดให้กับ บริษัท อินสไพร์ เอนเตอร์เทนเม้นต์ จำกัด ดังนั้นการประกวดและกิจกรรมต่าง ๆ จึงถูกจัดขึ้นโดย บริษัท อินสไพร์ เอนเตอร์เทนเมนต์ จำกัด ตั้งแต่นั้นเป็นต้นมา

## รายชื่อผู้ที่ได้รับตำแหน่ง

### จำนวนผู้ชนะเลิศแบ่งตามภูมิภาค

## ทำเนียบผู้ชนะ

ไฟล์:Tia Taveepanichpan.png|**มิสทีนไทยแลนด์ 2555**เทีย ลี่ ทวีพาณิชย์พันธุ์ระนอง
ไฟล์:Mookda Narinrak.png|**มิสทีนไทยแลนด์ 2554**มุกดา นรินทร์รักษ์ระนอง
ไฟล์:Ying-kanyapatch.jpg|**มิสทีนไทยแลนด์ 2550**พลอยปภัส ธนันต์ชัยกานต์เชียงใหม่
ไฟล์:Karnklao Duaysienklao @ Fashion Show Silhouette Fall-Winter 2019 PHYA x Sihouette.png|**มิสทีนไทยแลนด์ 2547**กาญจน์เกล้า ด้วยเศียรเกล้ากรุงเทพมหานคร


## อ้างอิง

## แหล่งข้อมูลอื่น
* เว็บไซต์หลักของการประกวดมิสทีนไทยแลนด์ 
* ทำเนียบมิสทีนไทยแลนด์ 

หมวดหมู่:การประกวดนางงามในประเทศไทย
หมวดหมู่:มิสทีนไทยแลนด์
หมวดหมู่:สถานีโทรทัศน์สีกองทัพบกช่อง 7
ฟุชิกิบานะ

**ฟุชิกิบานะ** () หรือชื่อภาษาอังกฤษคือ **เวนูซอร์** () เป็นสายพันธุ์โปเกมอนในแฟรนไชส์*[[โปเกมอน]]*ของนินเทนโดและเกมฟรีก สร้างโดยเค็ง ซูงิโมริ ปรากฏครั้งแรกในเกมโปเกมอนภาคเรด และ บลู เป็นโปเกมอนเริ่มต้น และปรากฏในภาคถัดมา เกมภาคพิเศษ สินค้าต่าง ๆ และการปรับประยุกต์ให้เป็นการ์ตูนและสิ่งพิมพ์ของแฟรนไชส์ เป็นโปเกมอนเมล็ด ร่างพัฒนาร่างสุดท้ายของฟุชิงิดาเนะ ในที่สุดเมล็ดก็บานเป็นดอกไม้ขนาดใหญ่ ดูคล้าย ๆ กับดอกรัฟเฟิลเซีย ดอกไม้จะดูดแสงแดดมาเป็นสารอาหารอยู่ตลอดเวลา มีสีสันสดใส และกลิ่นหอม และพลังที่จะมีมากในฤดูร้อน **ฟุชิกิบานะ**จะเคลื่อนไหวตลอดเวลาเพื่อดูดแสงแดดให้มากขึ้น แม้ว่าปกติมันจะอยู่นิ่ง ๆ เงียบ ๆ ขณะดูดแสง หลังจากฝนตก กลิ่นหอมจะแรงขึ้นและดึงดูดโปเกมอนตัวอื่นได้

## อ้างอิง

## แหล่งข้อมูลอื่น
* [ฟุชิงิบานะ ใน bulbagarden วิกิโปเกมอน](http://bulbapedia.bulbagarden.net/wiki/Venusaur_(Pok%C3%A9mon)) ฟุชิกิบานะ ใน Pokedex Thailand Official

หมวดหมู่:สายพันธุ์โปเกมอน
หมวดหมู่:โปเกมอนประเภทหญ้า
หมวดหมู่:โปเกมอนประเภทพิษ
หมวดหมู่:โปเกมอนเริ่มต้น
หมวดหมู่:โปเกมอนที่มีวิวัฒนาการเมก้า
หมวดหมู่:สัตว์เลื้อยคลานในบันเทิงคดี
หมวดหมู่:ตัวละครที่เป็นไดโนเสาร์
หมวดหมู่:ตัวละครที่เป็นกบและคางคก
หมวดหมู่:ตัวละครพืช
หมวดหมู่:ตัวละครในบันเทิงคดีที่มีความสามารถเกี่ยวกับพืช
หมวดหมู่:ตัวละครในบันเทิงคดีที่สามารถเปลี่ยนแปลงขนาด
หมวดหมู่:สัญลักษณ์นำโชควิดีโอเกม
หมวดหมู่:ตัวละครที่สร้างโดยเค็ง ซูงิโมริ
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2539
เห่เรื่องโคบุตร

**เห่เรื่องโคบุตร** เป็นบทเห่กล่อมพระบรรทมที่ประพันธ์โดย สุนทรภู่ โดยนำเนื้อหามาจากกลอนนิทานของสุนทรภู่เรื่อง โคบุตร เชื่อว่าสุนทรภู่ประพันธ์บทเห่กล่อมสำหรับใช้ขับกล่อมหม่อมเจ้าในพระองค์เจ้าลักขณานุคุณ กับพระเจ้าลูกยาเธอในพระบาทสมเด็จพระปิ่นเกล้าเจ้าอยู่หัว เห่เรื่องโคบุตร จับใจความตอนที่โคบุตรส่งสารรักไปถึงนางอำพันมาลา

หมวดหมู่:บทเห่กล่อม
หมวดหมู่:กวีนิพนธ์ของสุนทรภู่
พระไชยสุริยา

**พระไชยสุริยา** เป็นวรรณกรรมที่ประพันธ์โดย พระสุนทรโวหาร (ภู่) เป็นนิทานที่มีจุดประสงค์ไว้ใช้สำหรับสอนการเขียนอ่าน โดยมีบทอ่านเรียงลำดับการสะกดคำตั้งแต่ แม่ ก กา ตามด้วย แม่กน, แม่กง, แม่กก, แม่กด, แม่กบ, แม่กม และแม่เกย (แม่เกอวแทรกอยู่ในแม่เกย) ตามลำดับ ลักษณะการประพันธ์แบบกาพย์ประเภทต่าง ๆ คือ กาพย์ยานี 11  กาพย์ฉบัง 16 และกาพย์สุรางคนางค์ 28 เชื่อว่าสุนทรภู่ประพันธ์ขึ้นในราวปี พ.ศ. 2368-2385 สำหรับใช้เป็นบทเรียนเขียนอ่านของหม่อมเจ้าที่ยังทรงพระเยาว์

*กาพย์พระไชยสุริยา* ได้บรรจุอยู่ในหนังสือ มูลบทบรรพกิจ ซึ่งเป็นแบบเรียนของไทยที่จัดทำโดยพระยาศรีสุนทรโวหาร (น้อย อาจารยางกูร) เมื่อสมัยรัชกาลที่ 5

## แหล่งข้อมูลอื่น

* กาพย์พระไชยสุริยา
* กาพย์พระไชยสุริยา | TruePlookpanya

หมวดหมู่:นิทาน
หมวดหมู่:วรรณคดีประเภทกาพย์
หมวดหมู่:กวีนิพนธ์ของสุนทรภู่
หมวดหมู่:หนังสือเรียนภาษาไทย
เกียส์

**Gears** หรือชื่อเดิม **Google Gears** เป็นซอฟต์แวร์ที่กูเกิลเผยแพร่ ช่วยให้เว็บแอปพลิเคชันทำงานได้มากขึ้นได้ด้วยการเพิ่มความสามารถใหม่ให้แก่เว็บเบราว์เซอร์ เผยแพร่ภายใต้สัญญาอนุญาตบีเอสดี เกียส์เป็นซอฟต์แวร์เสรี

เมื่อวันที่ 22 พฤศจิกายน ค.ศ. 2011 กูเกิลประกาศว่า ในวันที่ 1 ธันวาคม ปีเดียวกัน จะย้ายเกียส์ออกจากจีเมลและกูเกิลปฏิทิน มีการย้ายเกียส์ออกจากกูเกิลโครมเมื่อวันที่ 7 มิถุนายน ค.ศ. 2011

## ส่วนประะกอบ
เกียส์มี API หลักดังนี้:
* โมดูล Database (ขับเคลื่อนโดย SQLite) ซึ่งสามารถเก็บข้อมูลไว้ที่เครื่องผู้ใช้ได้
* โมดูล WorkerPool ที่ช่วยให้ประมวลผลรหัสโปรแกรม JavaScript ได้หลาย ๆ อันพร้อมกันอย่างคู่ขนาน
* โมดูล LocalServer ที่ช่วยแคชและบริการข้อมูล (HTML, JavaScript, รูปภาพ ฯลฯ) แก่แอปพลิเคชัน
* โมดูล Desktop ที่อนุญาตให้เว็บแอปพลิเคชันสามารถโต้ตอบกับเดสก์ท็อปได้อย่างเป็นธรรมชาติมากขึ้น
* โมดูล Geolocation ที่อนุญาตให้เว็บแอปพลิเคชันสามารถตรวจจับตำแหน่งทางภูมิศาสตร์ของผู้ใช้ได้

## ประวัติรุ่น

## สนับสนุน
มีเว็บแอปพลิเคชันจำนวนหนึ่งที่ใช้เกียส์
แอปพลิเคชันเหล่านี้มาจากหลากหลายบริษัท รวมถึงกูเกิล (YouTube, Docs, Reader, Picasa), MySpace (Mail Search), Zoho (Writer), Remember The Milk, และ Buxfer WordPress 2.6 เพิ่มการสนับสนุนเกียส์ เพื่อเร่งความเร็วในหน้าจอผู้ดูแลระบบและลดการร้องชอไปที่เซิร์ฟเวอร์

## ดูเพิ่ม
* Mozilla Prism
* Rich Internet application
* Adobe AIR

## อ้างอิง

## โครงการเด่น
* Remember The Milk
* Somethings (thn.gs)
* Buxfer 
* Zoho Writer
* WordPress
* Passpack 

## แหล่งข้อมูลอื่น
* Gears home page

หมวดหมู่:เว็บ 2.0
หมวดหมู่:บริการของกูเกิล
หมวดหมู่:ส่วนขยายมอซิลลา
หมวดหมู่:โครงการกูเกิลโค้ด
มวลสารระหว่างดาวฤกษ์

thumb|การกระจายตัวของประจุไฮโดรเจน ซึ่งนักดาราศาสตร์เรียกว่า เอชทู ในช่องว่างระหว่างดาราจักร ที่สังเกตการณ์จากซีกโลกด้านเหนือผ่าน Wisconsin Hα Mapper

**มวลสารอันตรดารา** หรือ **มวลสารระหว่างดาวฤกษ์** (; ISM) ในทางดาราศาสตร์หมายถึงกลุ่มแก๊สและฝุ่นที่กระจายตัวอยู่ในพื้นที่ว่างระหว่างดวงดาว เป็นสสารที่ดำรงอยู่ระหว่างดาวฤกษ์ต่าง ๆ ในดาราจักร เติมเติมช่องว่างระหว่างดวงดาวและผสานต่อเนื่องกับช่องว่างระหว่างดาราจักรที่อยู่โดยรอบ การแผ่คลื่นแม่เหล็กไฟฟ้าเป็นพลังงานของสสารมีปริมาณเท่ากันกับสนามการแผ่รังสีระหว่างดวงดาว

มวลสารอันตรดาราประกอบด้วยองค์ประกอบอันเจือจางอย่างมากของไอออน อะตอม โมเลกุล ฝุ่นขนาดใหญ่ รังสีคอสมิก และสนามแม่เหล็กของดาราจักร โดยที่ 99% ของมวลของสสารเป็นแก๊ส และอีก 1% เป็นฝุ่น มีความหนาแน่นเฉลี่ยในดาราจักรทางช้างเผือก ระหว่างไม่กี่พันจนถึงหลักร้อยล้านหน่วยอนุภาคต่อลูกบาศก์เมตร ประมาณ 90% ของแก๊สเป็นไฮโดรเจน ส่วนอีกประมาณ 10% เป็นฮีเลียม เมื่อพิจารณาตามจำนวนของนิวเคลียส โดยมีสสารมวลหนักผสมอยู่บ้างเล็กน้อย

มวลสารอันตรดารามีบทบาทสำคัญอย่างยิ่งสำหรับการศึกษาฟิสิกส์ดาราศาสตร์ เนื่องจากมันอยู่ในระหว่างกลางของเหล่าดวงดาวในดาราจักร ดาวฤกษ์ใหม่จะเกิดขึ้นจากย่านที่หนาแน่นที่สุดของสสารนี้กับเมฆโมเลกุล โดยได้รับสสารและพลังงานมาจากเนบิวลาดาวเคราะห์ ลมระหว่างดาว และซูเปอร์โนวา ความสัมพันธ์ระหว่างดาวฤกษ์กับมวลสารระหว่างดาวช่วยให้นักดาราศาสตร์สามารถคำนวณอัตราการสูญเสียแก๊สของดาราจักร และสามารถคาดการณ์ช่วงเวลาการก่อตัวของดาวฤกษ์กัมมันต์ได้

## อ้างอิง

หมวดหมู่:วัตถุทางดาราศาสตร์
หมวดหมู่:เคมีดาราศาสตร์
หมวดหมู่:อวกาศ
ใยเอกภพ

สำหรับการศึกษาจักรวาลวิทยาเชิงกายภาพ **ใยเอกภพ** () คือโครงสร้างขนาดใหญ่ที่สุดเท่าที่รู้จักและปรากฏอยู่ในเอกภพ เป็นโครงสร้างแบบเส้นด้ายมีความยาวประมาณ 50 ถึง 80 ''h''<sup>-1</sup> เมกะพาร์เซก ซึ่งเป็นขอบเขตครอบคลุมพื้นที่ว่างขนาดใหญ่ในเอกภพ ใยเอกภพประกอบด้วยดาราจักรหลายแห่งที่ดึงดูดกันอยู่ด้วยแรงโน้มถ่วง โดยมีดาราจักรจำนวนมากที่อยู่ใกล้กันเรียกว่า กระจุกดาราจักร

ในปี ค.ศ. 2006 นักวิทยาศาสตร์ประกาศการค้นพบใยเอกภพสามแห่งเรียงตัวเป็นแนวโครงสร้างที่ใหญ่ที่สุดเท่าที่เคยปรากฏต่อมนุษยชาติ เรียกชื่อว่า "Lyman alpha blobs"

## ดูเพิ่ม
* โครงสร้างขนาดใหญ่ในเอกภพ

## อ้างอิง

## แหล่งข้อมูลอื่น
* ภาพเครือข่ายใยเอกภพ 

หมวดหมู่:โครงสร้างขนาดใหญ่ในเอกภพ
ผลคูณว่าง

**ผลคูณว่าง** () ในทางคณิตศาสตร์ หมายถึงผลของการคูณจำนวนหรือสมาชิกที่ไม่มีอยู่ ไม่ว่าจะเป็นการคูณสเกลาร์ เวกเตอร์ หรือเมทริกซ์เป็นต้น ผลคูณว่างจะให้ผลลัพธ์เป็นเอกลักษณ์การคูณ ซึ่งโดยทั่วไปก็คือหนึ่ง

ผลคูณว่างมีการใช้ในการศึกษาอนุกรมกำลัง พีชคณิต และในทางโปรแกรมคอมพิวเตอร์ เพื่อใช้ในการเติมเต็มนิยามที่เกี่ยวข้องกับการคูณ เช่น  (การยกกำลัง) หรือ  (แฟกทอเรียล) เป็นต้น
## นิยาม

ถ้า *a*1, *a*2, *a*3, ... เป็นลำดับของจำนวน และถ้า

:P_m = \prod_{i=1}^m a_i = a_1 \cdots a_m 

เป็นผลคูณของลำดับของจำนวน

:P_m = P_{m-1} a_m

สำหรับจำนวน *m* = 1, 2, ...

## ดูเพิ่ม
* ผลรวมว่าง

หมวดหมู่:การคูณ
หมวดหมู่:หนึ่ง
ระบบดาวฤกษ์

**ระบบดาวฤกษ์** () คือระบบดาวขนาดย่อมซึ่งประกอบด้วยดาวฤกษ์ตั้งแต่สองดวงขึ้นไป ดาวฤกษ์ดังกล่าวตกอยู่ใต้แรงดึงดูดของกันและกัน จึงโคจรอยู่ในวงโคจรของกันและกัน แต่หากเป็นระบบดาวฤกษ์ที่มีขนาดใหญ่โตจะนิยมเรียกว่ากระจุกดาว หรือดาราจักร แม้โดยหลักการแล้ว ทั้งกระจุกดาวและดาราจักรต่างมีคุณสมบัติเข้าข่ายเป็นระบบดาวฤกษ์เหมือนกัน 

ระบบดาวฤกษ์ซึ่งประกอบด้วยดาวฤกษ์สองดวงจะถูกเรียกว่าระบบดาวคู่ เช่น ซิริอุส, โปรซีออน, หงส์ X-1

## ระบบดาวฤกษ์สองดวง

## ระบบดาวฤกษ์หลายดวง

**ระบบดาวฤกษ์หลายดวง** เป็นระบบที่มีดาวฤกษ์อยู่มากกว่า 2 ดวง  ในกรณีที่มีดาวฤกษ์เป็นสมาชิก 3 ดวง (ระบบดาวสามดวง) จะเรียกว่า *triple*, *trinary* หรือ *ternary* ถ้ามี 4 ดวงจะเรียกว่า *quadruple* หรือ *quaternary* ถ้ามี 5 ดวงจะเรียกว่า *quintuple* ถ้ามี 6 ดวงจะเรียกว่า *sextuple* ถ้ามี 7 ดวงจะเรียกว่า *septuple* เป็นเช่นนี้เรียงขึ้นไปเรื่อย ๆ ระบบดาวฤกษ์แบบนี้มีขนาดเล็กกว่ากระจุกดาวเปิด ซึ่งจะมีความสัมพันธ์แบบพลศาสตร์มากกว่าและมักมีดาวฤกษ์ระหว่าง 100 ถึง 1,000 ดวง  

### ลักษณะทางพลศาสตร์
ในทางทฤษฎีแล้ว การสร้างแบบจำลองของระบบดาวฤกษ์หลายดวงทำได้ยากกว่าการสร้างแบบจำลองของดาวคู่มาก เนื่องจากมีปัจจัยด้านพลศาสตร์มาเกี่ยวข้อง ปัญหาของวัตถุจำนวน n อาจทำให้เกิดลักษณะอันยุ่งเหยิงขึ้นได้ คุณสมบัติหลายประการในกลุ่มดาวขนาดเล็ก ๆ มีแนวโน้มจะไม่คงที่ ดาวดวงหนึ่งอาจเคลื่อนเข้าใกล้ดาวอีกดวงหนึ่งมากเกินไป และเร่งเร้าให้เกิดการเคลื่อนที่ที่ทำให้ดาวนั้นหลุดออกไปจากระบบได้ ความไม่แน่นอนเช่นนี้อาจหลีกเลี่ยงได้หากระบบนั้นเป็นระบบอย่างที่ เดวิด อีวาน เรียกว่า *hierarchical* ในระบบแบบนี้ดาวฤกษ์สมาชิกจะแบ่งออกเป็นสองกลุ่ม แต่ละกลุ่มมีวงโคจรใหญ่รอบจุดศูนย์กลางมวลของระบบ ขณะที่สมาชิกในแต่ละกลุ่มย่อยก็มีลักษณะแบบ hierarchical คือสามารถแบ่งเป็นกลุ่มย่อยได้อีกสองกลุ่มที่มีลักษณะเป็น hierarchical แบบนี้ไปเรื่อย ๆ ในกรณีนี้ การเคลื่อนที่ของดาวฤกษ์จะค่อนข้างคงที่ใกล้เคียงกับวงโคจรของเคปเลอร์โดยโคจรไปรอบศูนย์กลางมวลของระบบนั้น แต่จะไม่เหมือนกับลักษณะทางพลศาสตร์ของดาวฤกษ์ที่มีจำนวนมาก ๆ ในกระจุกดาวหรือในดาราจักร

### การสังเกตการณ์
ระบบดาวฤกษ์หลายดวงที่รู้จักโดยมากจะเป็นระบบดาวฤกษ์ 3 ดวง ระบบที่มีดาวมากกว่านั้นจะมีจำนวนน้อยลงอย่างมากตามจำนวนดาวสมาชิกในลักษณะของเอกซ์โพเนนเชียล ตัวอย่างเช่น ในรายการดาวของโทโควินินฉบับปรับปรุงปี ค.ศ. 1999 ในระบบดาวฤกษ์ทั้งสิ้น 728 ระบบเป็นระบบดาวฤกษ์ 3 ดวงถึง 551 ระบบ อย่างไรก็ดี เนื่องจากการเลือกศึกษาปรากฏการณ์ต่าง ๆ ความรู้ของเราเกี่ยวกับค่าทางสถิติเหล่านี้อาจจะไม่สมบูรณ์ก็ได้

ผลจากความไม่คงที่ทางพลศาสตร์ดังได้กล่าวถึงแล้วข้างต้น ระบบดาวฤกษ์สามดวงโดยมากจะเป็นแบบ *hierarchical* โดยจะมีดาวอยู่คู่หนึ่งที่อยู่ห่างจากดาวอีกดวงหนึ่งในระบบออกไปไกล ยิ่งระบบที่มีจำนวนดาวสมาชิกมากขึ้นก็จะยิ่งมีความเป็น *hierarchical* มากขึ้นด้วย ระบบดาวฤกษ์ 6 ดวงที่เรารู้จักคือ ดาวแคสเตอร์ (แอลฟาคนคู่) มีดาวคู่หนึ่งโคจรอยู่ห่างจากดาวอีกสองคู่ ระบบดาวฤกษ์ 6 ดวงอีกระบบหนึ่งคือ ADS 9731 มีกลุ่มของดาวสามดวงอยู่จำนวน 2 กลุ่ม แต่ละกลุ่มมีดาวคู่หนึ่งโคจรรอบกันกับดาวเดี่ยว

## อ้างอิง

หมวดหมู่:ระบบดาวฤกษ์
ทอมัส ไรต์

**ทอมัส ไรต์** (; ค.ศ. 1711 - ค.ศ. 1786) เป็นนักดาราศาสตร์ นักคณิตศาสตร์ นักประดิษฐ์ สถาปนิก และนักออกแบบสวนชาวอังกฤษ เป็นผู้แรกที่วาดภาพสัณฐานของดาราจักรทางช้างเผือก และเป็นผู้ตั้งสมมุติฐานว่า เนบิวลาจางๆ ที่ปรากฏบนท้องฟ้านั้นคือดาราจักรที่อยู่ห่างไกล

เขามีชื่อเสียงโด่งดังจากผลงานเผยแพร่เรื่อง *An original theory or new hypothesis of the universe* ในปี ค.ศ. 1750 เขาได้อธิบายภาพปรากฏของดาราจักรทางช้างเผือกว่าเป็น "ผลการมองเห็นแสงของดาราจักรในมุมมองของเรา ซึ่งประมาณได้ว่าเป็นแผ่นจานของดาวฤกษ์" แนวคิดนี้ได้นำไปต่อยอดโดยอิมมานูเอล คานท์ ในผลงานเรื่อง *Universal Natural History and Theory of Heaven* เขาได้วาดภาพดาราจักรในจินตนาการออกมาได้ใกล้เคียงความเป็นจริงอย่างมาก

## ดูเพิ่ม
* ดาราจักร

หมวดหมู่:บุคคลที่เกิดในปี พ.ศ. 2254
หมวดหมู่:นักดาราศาสตร์ชาวอังกฤษ
หมวดหมู่:สถาปนิกชาวอังกฤษ
หมวดหมู่:นักคณิตศาสตร์ชาวอังกฤษ
หมวดหมู่:บุคคลจากเทศมณฑลเดอรัม
ทรงชัย วงศ์สวัสดิ์

**ทรงชัย  วงศ์สวัสดิ์** (เกิด 31 สิงหาคม พ.ศ. 2497)  เป็นนักการเมืองชาวไทย อดีตสมาชิกสภาผู้แทนราษฎรจังหวัดลำพูน สังกัดพรรคประชาธิปัตย์ อดีตนายกองค์การบริหารส่วนจังหวัดลำพูน และอดีตสมาชิกวุฒิสภา

## ประวัติ
ทรงชัย เกิดเมื่อวันที่ 31 สิงหาคม พ.ศ. 2497 ที่ตำบลหนองหลุ่ม อำเภอห้างฉัตร จังหวัดลำปาง เป็นบุตรนายทงซี กับนางพลอย วงศ์สวัสดิ์ เป็นพี่ชายจินดา วงศ์สวัสดิ์ อดีต สส.ลำปาง และจรัญ วงศ์สวัสดิ์ อดีตนายกเทศมนตรีตำบลห้างฉัตร ด้านครอบครัวสมรสกับนางมลวิภา วงศ์สวัสดิ์ มีบุตร 3 คน

สำเร็จการศึกษาระดับปริญญาตรี คณะนิติศาสตร์ จากมหาวิทยาลัยรามคำแหง เมื่อปี พ.ศ. 2520 และระดับปริญญาโท คณะรัฐประศาสนศาสตร์ จากสถาบันบัณฑิตพัฒนบริหารศาสตร์ เมื่อปี พ.ศ. 2538

## การเมือง
ทรงชัย เคยทำงานเป็นทนายความ เป็นที่ปรึกษากฎหมายธนาคารเพื่อการเกษตรและสหกรณ์การเกษตร ต่อมาได้รับการเลือกตั้งเป็นสมาชิกสภาจังหวัดลำพูน และเป็นสมาชิกสภาผู้แทนราษฎรจังหวัดลำพูน สังกัดพรรคประชาธิปัตย์ ในการเลือกตั้ง พ.ศ. 2544 ทรงชัย เป็น 1 ใน 4 สมาชิกสภาผู้แทนราษฎรของพรรคประชาธิปัตย์ ที่ได้รับการเลือกตั้งในเขตภาคเหนือ สามารถเอาชนะกระแสพรรคไทยรักไทยได้ แต่ต่อมาในการเลือกตั้ง พ.ศ. 2548 กลับไม่ได้รับเลือกตั้งโดยแพ้ให้กับสถาพร มณีรัตน์ จากพรรคไทยรักไทย

ในการเลือกตั้งวุฒิสภา พ.ศ. 2549 ทรงชัย ลงสมัครรับเลือกตั้งเป็นสมาชิกวุฒิสภา จังหวัดลำพูน ได้รับคะแนนสูงที่สุด คือ 63,595 คะแนน แต่ภายหลังการเลือกตั้งครั้งดังกล่าวถูกยกเลิกเนื่องจากเกิดการรัฐประหาร วันที่ 19 กันยายน พ.ศ. 2549

ทรงชัย ได้ลงสมัครรับเลือกตั้งนายกองค์การบริหารส่วนจังหวัดลำพูน เมื่อวันที่ 29 มิถุนายน พ.ศ. 2551 ซึ่งได้รับคะแนนสูงสุด และได้รับการแต่งตั้งให้เป็นนายกองค์การบริหารส่วนจังหวัดลำพูนเป็นสมัยแรก โดยได้รับแรงสนับสนุนจากอนุสรณ์ วงศ์วรรณ อดีตกรรมการบริหารพรรคพลังประชาชน ซึ่งมีความสนิทสนมกันเป็นการส่วนตัว ต่อมาได้สมัครรับเลือกตั้งอีกครั้ง แต่แพ้ให้กับนิรันดร์ ด่านไพบูลย์ ที่ได้รับการสนับสนุนจากพรรคเพื่อไทย

ต่อมาทรงชัยได้เข้าเป็นสมาชิกพรรคพลังประชารัฐ และลงสมัครรับเลือกตั้งในจังหวัดลำพูน เขต 2 แต่ไม่ได้รับเลือกตั้งในครั้งนั้น โดยได้คะแนนมาเป็นลำดับที่ 2 รองจากรังสรรค์ มณีรัตน์ จากพรรคเพื่อไทย

### สมาชิกสภาผู้แทนราษฏร
ทรงชัย วงศ์สวัสดิ์ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดลำพูน สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:สกุลวงศ์สวัสดิ์
หมวดหมู่:บุคคลจากอำเภอห้างฉัตร
หมวดหมู่:นักการเมืองจากจังหวัดลำปาง
หมวดหมู่:สมาชิกสภาผู้แทนราษฎรจังหวัดลำพูน
หมวดหมู่:สมาชิกวุฒิสภาจังหวัดลำพูน
หมวดหมู่:สมาชิกสภาปฏิรูปแห่งชาติ
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดลำพูน
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคพลังประชารัฐ
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
โมเสก (เว็บเบราว์เซอร์)

**โมเสก** () เป็นเว็บเบราว์เซอร์ และโพรโทคอล สำหรับ FTP Usenet และ Gopher คิดค้นขึ้นโดยนักวิจัยจากศูนย์วิจัยที่ มหาวิทยาลัยอิลลินอยส์ เออร์แบนา-แชมเปญจน์ โดยโมเสกเป็นเว็บเบราว์เซอร์ลักษณะกราฟิกส์ที่เป็นที่นิยมตัวแรกของโลก ซึ่งยังคงเป็นต้นแบบของเว็บเบราว์เซอร์ในปัจจุบัน

## อ้างอิง

หมวดหมู่:ซอฟต์แวร์ในปี พ.ศ. 2536
หมวดหมู่:เว็บเบราว์เซอร์
ยาโกบึส กัปไตน์

**ยาโกบึส กอร์เนลียึส กัปไตน์** (; 19 มกราคม ค.ศ. 1851 - 18 มิถุนายน ค.ศ. 1922) เป็นนักดาราศาสตร์ชาวดัตช์ มีชื่อเสียงจากการศึกษาดาราจักรทางช้างเผือก โดยเป็นผู้แรกที่ค้นพบหลักฐานการหมุนตัวของดาราจักร

ปี ค.ศ. 1897 เขาค้นพบดาวกัปไตน์ ต่อมาปี ค.ศ. 1904 ระหว่างการศึกษาการเคลื่อนที่ของดาวฤกษ์ กัปไตน์พบว่าการเคลื่อนที่ของดาวไม่ได้เป็นไปอย่างสุ่มดังที่เชื่อกันอยู่ในเวลานั้น เขาพบว่ากลุ่มดาวฤกษ์แบ่งออกเป็นสองสายธารที่เคลื่อนที่ไปในทิศทางตรงข้ามกัน ในเวลาต่อมาจึงได้ทราบกันว่า หลักฐานการศึกษาของกัปไตน์ในคราวนั้นเป็นหลักฐานชิ้นแรกของโลกที่แสดงการหมุนตัวของดาราจักร ซึ่งได้ค้นพบในเวลาต่อมาโดยแบร์ทิล ลินด์บลาด กับยัน โอร์ต

## เกียรติคุณและอนุสรณ์
### รางวัลที่ได้รับ
* Gold Medal of the Royal Astronomical Society (1902) 
* James Craig Watson Medal (1913) 
* Bruce Medal (1913) 

### อนุสรณ์
* แอ่งกัปไตน์ (Kapteyn crater) บนดวงจันทร์ 
* ดาวเคราะห์น้อย 818 แคปเทย์เนีย
* ดาวฤกษ์กัปไตน์ 
* สถาบันดาราศาสตร์กัปไตน์ ที่มหาวิทยาลัยโครนิงเงิน (Groningen)
* กล้องโทรทรรศน์ยาโกบึส กัปไตน์ (Jacobus Kapteyn Telescope (JKT)) ที่ลัสปัลมัสเดกรันกานาเรีย แคว้นกานาเรียส ประเทศสเปน

หมวดหมู่:บุคคลที่เกิดในปี พ.ศ. 2394
หมวดหมู่:นักดาราศาสตร์ชาวดัตช์
หมวดหมู่:บุคคลจากจังหวัดเกลเดอร์ลันด์
โมเสก (แก้ความกำกวม)

**โมเสก** อาจหมายถึง
* โมเสก ลักษณะของงานศิลปะชนิดหนึ่ง
* โมเสก (เว็บเบราว์เซอร์) เว็บเบราว์เซอร์กราฟิกส์ในยุคแรก
* โมเซอิก (พันธุศาสตร์) ภาวะที่มีคนคนหนึ่งมีเซลล์ซึ่งมีจีโนไทป์แตกต่างกันสองแบบที่เจริญมาจากไข่ที่ผสมแล้วใบเดียว

;นอกจากนี้อาจสะกดผิดจาก :โมเสส
ซินเดอเรลล่า (วงดนตรี)

**ซินเดอเรลล่า** (Cinderella) เป็นวงดนตรีฮาร์ดร็อกสัญชาติอเมริกัน มีถิ่นกำเนิดจากเมืองฟิลาเดลเฟีย รัฐเพนซิลเวเนีย ตั้งแต่กลางทศวรรษ 1980 จนถึงปัจจุบัน มีชื่อเสียงในการแสดงสด มีผลงานอัลบั้มทั้งสิ้น 4 อัลบั้ม และอัลบั้มบันทึกการแสดงสดอีกจำนวนหนึ่ง มียอดขายอัลบั้มทั้งสิ้น 18 ล้านชุด

วงซินเดอเรลล่า ก่อตั้งโดยนักดนตรีสองคน คือ ทอม คีเฟอร์ (Tom Keifer) นักแต่งเพลง นักกีตาร์ และคีย์บอร์ด กับเอริค บริททิงแฮม (Eric Brittingham) มือเบส และเจฟ แลบาร์ (Jeff LaBar) มือกีตาร์ ที่เข้ามาร่วมวงตั้งแต่ ค.ศ. 1985 และเฟร็ด คูรีย์ (Fred Coury) มือกลอง เข้ามาร่วมวงช่วง ค.ศ. 1986-1991 และ 1996 จนถึงปัจจุบัน

## ผลงาน
* *Night Songs* (1986) 3X Platinum US #3
* *Long Cold Winter* (1988) 3X Platinum US #10
* *Heartbreak Station* (1990) Platinum US #19
* *Still Climbing* (1994) US #178

## แหล่งข้อมูลอื่น
* เว็บไซต์ทางการ 

หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีเฮฟวีเมทัลสัญชาติอเมริกัน
หมวดหมู่:กลุ่มดนตรีฮาร์ดร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2525
หมวดหมู่:วงกลุ่มสี่สัญชาติอเมริกัน
หมวดหมู่:กลุ่มดนตรีจากรัฐเพนซิลเวเนีย
เซนต์คริสโตเฟอร์-เนวิส-แองกวิลลา

**เซนต์คริสโตเฟอร์-เนวิส-แองกวิลลา** เป็นชื่ออาณานิคมโพ้นทะเลของสหราชอาณาจักรในช่วงคริสต์ศตวรรษที่ 19 ซึ่งตั้งอยู่ในแถบทะเลแคริบเบียน ประกอบด้วยดินแดนของแองกวิลลาและประเทศเซนต์คิตส์และเนวิสในปัจจุบัน รัฐดังกล่าวนี้ต่อมาได้กลายเป็นมณฑลหนึ่งของสหพันธรัฐเวสต์อินดิสในปี ค.ศ. 1958 (พ.ศ. 2501) จนกระทั่งเมื่อสหพันธรัฐดังกล่าวได้ล้มเลิกลงในปี ค.ศ. 1962 (พ.ศ. 2505) เซนต์คริสโตเฟอร์-เนวิส-แองกวิลาก็ได้เป็นประเทศอิสระ ซึ่งได้มีส่วนเกี่ยวข้องกับการเคลื่อนไหวทางการเมืองเพื่อรวมตัวเป็นสหภาพกับประเทศอื่นอยู่หลายครั้ง

ในปี ค.ศ. 1967 (พ.ศ. 2510) เซนต์คริสโตเฟอร์-เนวิส-แองกวิลา ได้รับมอบอำนาจปกครองตนเองด้านกิจการภายในอย่างเต็มที่จากสหราชอาณาจักร ต่อมาในปี พ.ศ. 2514 แองกวิลลาได้พยายามก่อกบฏเพื่อแยกตัวเป็นอิสระจนสำเร็จแต่ก็เป็นประเทศเอกราชได้เพียงไม่นานนัก  ถึงปี ค.ศ. 1980 (พ.ศ. 2523) แองกวิลลาจึงแยกตัวจากเซนต์คริสโตเฟอร์-เนวิส-แองกวิลาอย่างเป็นทางการโดยยังคงสถานะเป็นอาณานิคมโพ้นทะเลของสหราชอาณาจักรจนถึงปัจจุบัน ส่วนดินแดนที่เหลือภายหลังก็ได้รับเอกราชและสถาปนาเป็นประเทศเอกราชในชื่อเซนต์คิตส์และเนวิสเมื่อปี ค.ศ. 1983 (พ.ศ. 2526)

หมวดหมู่:รัฐสิ้นสภาพในทวีปอเมริกาเหนือ
หมวดหมู่:ประวัติศาสตร์เซนต์คิสต์และเนวิส
หมวดหมู่:ประวัติศาสตร์แองกวิลลา
หมวดหมู่:รัฐและดินแดนที่ก่อตั้งในปี พ.ศ. 2501
หมวดหมู่:สิ้นสุดในปี พ.ศ. 2526
หมวดหมู่:อดีตอาณานิคมและรัฐในอารักขาของอังกฤษในทวีปอเมริกา‎
ปาเต

thumb|right|ปาเตหลายหลายชนิดคู่กับแตรีน

**ปาเต** () เป็นอาหารยุโรปประเภทหนึ่ง ในภาษาฝรั่งเศสหมายถึงเนื้อบดผสมไขมัน ปาเตโดยทั่วไปมีลักษณะเป็นซอสสำหรับทา ทำจากเนื้อบดละเอียดหรือส่วนผสมของเนื้อและตับบดหยาบ ๆ และมักผสมไขมัน ผัก สมุนไพร เครื่องเทศ หรือไวน์ เป็นต้น  

ในประเทศฝรั่งเศสและประเทศเบลเยียม ปาเตอาจใช้เป็นไส้พายหรือขนมปังแถว เรียก "ปาเตอ็องครุต" () หรือใช้อบด้วยแตร์รีนหรือแม่พิมพ์แบบอื่น เรียก "ปาเตอ็องแตรีน" () ปาเตประเภทที่มีชื่อเสียงที่สุดคือ "ปาเตเดอฟัวกรา" () ทำจากตับของห่านที่ขุนจนอ้วน คำว่า "ฟัวกราอ็องตีเย" () หมายถึง ตับห่านธรรมดาที่ได้รับการปรุงสุกและหั่นเป็นแผ่น ไม่ใช่ปาเต

ส่วนในประเทศเนเธอร์แลนด์ ประเทศเยอรมนี ประเทศฟินแลนด์ ประเทศฮังการี ประเทศสวีเดน และประเทศออสเตรีย ปาเตที่ทำจากตับบางชนิดจะมีลักษณะอ่อนยวบ โดยมากเป็นไส้กรอกที่ใช้ทานได้ ภาษาดัตช์เรียก "leverworst" ภาษาเยอรมันเรียก "leberwurst" ส่วนในสหรัฐอเมริกาเรียก "ลีเวอร์วูสต์" (liverwurst) หรือ "โบรนชวีเจอร์" (braunschweiger) ลีเวอร์วูสต์บางชนิดหั่นได้ ซึ่งในสหรัฐอเมริกานิยมใช้รับประทานคู่กับแซนด์วิช

หมวดหมู่:อาหารฝรั่งเศส
หมวดหมู่:อาหารใช้ทา
ซินเดอเรลล่า (แก้ความกำกวม)

**ซินเดอเรลล่า** (Cinderella) สามารถหมายถึง
* ซินเดอเรลล่า เทพนิยายปรัมปรา
* ซินเดอเรลล่า (ตัวละครดิสนีย์)
* ซินเดอเรลล่า (ภาพยนตร์ 1950) ออกฉายในปี ค.ศ. 1950
* ซินเดอเรลล่า (ภาพยนตร์ พ.ศ. 2558) ออกฉายในปี ค.ศ. 2015
* ซินเดอเรลล่า (โปรโคเฟียฟ) บัลเล่ต์ผลงานประพันธ์ของเซอร์เก โปรโคเฟียฟ แสดงครั้งแรกในปี ค.ศ. 1945
* ซินเดอเรลล่า (ฟิตินฮอฟ-เชล) บัตเล่ต์ผลงานประพันธ์ของ Baron Boris Vietinghoff-Scheel แสดงครั้งแรกในปี ค.ศ. 1893 โดยคณะมาริอินสกี้บัลเล่ต์
* ซินเดอเรลล่า (ร็อดเจอร์สและแฮมเมอร์สไตน์) ละครเพลง ถ่ายทอดสดทางโทรทัศน์เมื่อ ค.ศ. 1957 นำแสดงโดยจูลี่ แอนดรูว์ส ผลงานของริชาร์ด ร็อดเจอร์ส และออสการ์ แฮมเมอร์สไตน์ที่ 2
* ซินเดอเรลล่า (วงดนตรี) วงดนตรีร็อกอเมริกัน
* ซินเดอเรลล่า (วงดนตรีไทย) วงดนตรีป็อบสัญชาติไทย
ออฟโรด

right|300x300px
**ออฟโรด** (ภาษาอังกฤษ:Off road) เป็นกิจกรรมการขับรถ โดยมากจะเป็นรถยนต์ขับเคลื่อนสี่ล้อ (4WD) ไปในทางทุรกันดารมีความยากลำบากกว่าถนนปกติ เพื่อจุดประสงค์ต่างๆกัน เช่น การแข่งขัน การปฏิบัติงาน การท่องเที่ยว การทดสอบรถ การถ่ายทำรายการสารคดี การบำเพ็ญประโยชน์ การลำเลียงสิ่งของ ผู้คน ปัจจัยต่างๆ หรืออาจจะเป็นการขนส่งเพื่อการบรรเทาทุกข์สำหรับพื้นที่ภัยพิบัติ เช่นน้ำท่วม ดินถล่ม ฯลฯ เป็นการรวมกลุ่มคนที่รักการขับรถอาศัยการเตรียมการ การฝึกฝน การแก้ปัญหาเฉพาะหน้า การบำรุงดูแลรักษา การซ่อมแซมส่วนที่ชำรุดบกพร่อง การประชาสัมพันธ์ การประสานงาน เพื่อให้กิจกรรมสำเร็จ การเตรียมการด้านต่างๆ เช่น ยานพาหนะ บุคลากร เสบียงอาหาร น้ำดื่ม น้ำใช้ อุปกรณ์ที่พักนอน อุปกรณ์การประกอบอาหาร อะไหล่สำรอง ยา อุปกรณ์สื่อสาร

## สิ่งของและอุปกรณ์ที่จำเป็น
*ยานพาหนะ - ยานพาหนะต้องมีความพร้อมก่อนการกิจกรรมออฟโรด การดูแลระบบต่างๆให้มีสภาพพร้อมใช้งาน เช่น ระบบเครื่องยนต์ ระบบไฟฟ้า ระบบเชื้อเพลิง ระบบขับเคลื่อน ระบบช่วงล่าง อุปกรณ์นำทาง แผนที่ เข็มทิศ เครื่องมือประจำรถ 
*บุคลากร - จะต้องเตรียมตัวให้พร้อม เช่น สุขภาพกาย สุขภาพใจ ความระแวดระวังไม่อยู่ในความประมาท เสาะแสวงหาความรู้ ข้อมูลต่างๆ การบริหารความสมดุลของเวลาการงานอาชีพและครอบครัว
*เสบียงอาหาร - อาหารสด อาหารแห้ง เครื่องปรุง ภาชนะ เตา เชื้อเพลิง อุปกรณ์การประกอบอาหาร อุปกรณ์ทำความสะอาด การจัดหีบห่อเพื่อสะดวกต่อการเดินทาง แหล่งจัดหาใกล้เคียง
*น้ำดื่ม - ควรเตรียมไปให้เพียงพอ ไม่ควรดื่มน้ำจากภูมิประเทศ
*น้ำที่ใช้ - จะต้องมีสำรองกรณีบางที่หาน้ำในพื้นที่ไม่ได้ หรืออาจใช้สำหรับเติมระบบของยานพาหนะ
*อุปกรณ์ที่พักนอน - เตนท์ ถุงนอน ผ้าใบกันน้ำฝน ผ้าใบปูรองนั่ง เสื่อ เปล ควรคำนึงถึงขนาด และความเหมาะสมต่อพื้นที่ และฤดูกาล
*ยา - ยาประจำตัว ชุดปฐมพยาบาล พาราเซตามอล ยาแก้แพ้ ยาหม่อง ยาแก้เมารถ ข้อมูลพื้นที่โรคติดต่อเช่น มาลาเรีย
*อุปกรณ์สื่อสาร - วิทยุสื่อสาร CB VR โทรศัพท์มือถือ โทรศัพท์ดาวเทียม 
*การฝึกฝน - การขับที่ถูกวิธี การใช้เครื่องมือต่างๆ การเรียนรู้จากประสบการณ์ 
*การแก้ปัญหาเฉพาะหน้า - สติ ลำดับความสำคัญ การบริหารเวลา บริหารสถานการณ์ การซ่อมแซมส่วนที่ชำรุดบกพร่อง 
*การบำรุงดูแลรักษาและอะไหล่สำรอง - ใช้ตามความจำเป็น เช่น สายพาน ใบพัด ท่อยาง ยางใน ลวดเชื่อม

การประชาสัมพันธ์ - ชักชวนเพื่อนๆไปด้วย รวมๆกันไป ช่วยกันได้หลายอย่าง สร้างความสามัคคี
*การประสานงาน - บางพื้นที่ต้องขออนุญาตก่อน เช่น เขตรักษาพันธ์สัตว์ป่าทุกแห่ง

หมวดหมู่:รถยนต์แบ่งตามประเภท
หมวดหมู่:รถยนต์ออฟโรด
วิลเลียม พาร์สันส์ เอิร์ลแห่งรอสส์ที่ 3

**วิลเลียม พาร์สันส์ เอิร์ลแห่งรอสส์ที่ 3** (; 17 มิถุนายน ค.ศ. 1800 — 31 ตุลาคม ค.ศ. 1867) เป็นนักดาราศาสตร์ชาวอังกฤษ ผู้สร้างกล้องโทรทรรศน์ที่ใหญ่ที่สุดในโลกเมื่อปี ค.ศ. 1845 และยังคงเป็นกล้องโทรทรรศน์ที่ใหญ่ที่สุดในโลกตลอดช่วงศตวรรษนั้น เขาได้ศึกษาห้วงอวกาศผ่านกล้องโทรทรรศน์นี้และได้ค้นพบดาราจักรเป็นจำนวนมาก

เขาเกิดที่มณฑลยอร์คเชอร์ ประเทศอังกฤษ เข้ารับการศึกษาที่วิทยาลัยทรินิตี ดับลิน และจบการศึกษาเกียรตินิยมอันดับหนึ่งสาขาคณิตศาสตร์จากวิทยาลัยแมกดาเลน มหาวิทยาลัยออกซฟอร์ด เมื่อปี ค.ศ. 1822 ได้รับตำแหน่ง เอิร์ล พร้อมที่ดินในไอร์แลนด์สืบต่อจากบิดาในปี ค.ศ. 1841

ลอร์ดรอสส์ได้เป็นสมาชิกรัฐสภาอังกฤษระหว่างปี ค.ศ. 1821 - 1834 หลังจากนั้นได้เป็นตัวแทนสมาชิกสภาขุนนางชาวไอริชตั้งแต่ ค.ศ. 1845 เขาเป็นประธานราชสมาคมดาราศาสตร์ระหว่าง ค.ศ. 1848 - 1854 และเป็นอธิการบดีของวิทยาลัยทรินิตี มหาวิทยาลัยดับลิน ระหว่าง ค.ศ. 1862 - 1867

## งานด้านดาราศาสตร์
[thumb|left|ภาพร่าง[ดาราจักรน้ำวน (Whirlpool Galaxy) วาดโดยลอร์ดรอสส์ ในปี ค.ศ. 1845]]

ลอร์ดรอสส์สร้างกล้องโทรทรรศน์ขนาด 72 นิ้ว (183 ซม.) ชื่อ *Leviathan of Parsonstown* ในราวคริสต์ทศวรรษ 1840 โดยต้องคิดค้นและพัฒนาเทคนิคมากมายหลายประการสำหรับประกอบขึ้นเป็นกล้องโทรทรรศน์นี้ ทำให้กลายเป็นกล้องที่ล้ำสมัยที่สุดในยุคของเขา เขาเริ่มต้นสร้างในปี ค.ศ. 1845 และเริ่มนำมาใช้งานในปี ค.ศ. 1847 เพื่อใช้แทนที่กล้องโทรทรรศน์ขนาด 36 นิ้ว ที่เขาได้สร้างไว้ก่อนหน้านี้

ลอร์ดรอสส์เป็นผู้นำการศึกษาดาราศาสตร์หลายประการ เขาค้นพบลักษณะแบบกังหัน (หรือแบบก้นหอย) ที่เกิดกับเนบิวลาจำนวนหนึ่ง ปัจจุบันเป็นที่รู้จักกันในชื่อ ดาราจักรแบบก้นหอย (spiral galaxy) ดาราจักรแบบก้นหอยแห่งแรกที่เขาตรวจพบคือดาราจักร M51 ภาพวาดของเขาคล้ายคลึงกับภาพถ่ายในยุคปัจจุบันอย่างมาก ปัจจุบันเรารู้จักดาราจักรนี้ในชื่อ ดาราจักรน้ำวน (Whirlpool Galaxy)

ลอร์ดรอสส์เป็นผู้ตั้งชื่อให้เนบิวลารูปปู ตามภาพที่เขามองเห็นผ่านกล้องโทรทรรศน์ขนาด 36 นิ้วซึ่งดาราจักรมีภาพปรากฏคล้ายปู หลังจากที่กล้องโทรทรรศน์ใหม่ขนาด 72 นิ้วได้นำมาใช้งานแล้ว เขาได้วาดภาพเนบิวลานี้ขึ้นใหม่ให้ชัดเจนยิ่งขึ้น แต่ชื่อดั้งเดิมของมันก็เป็นที่รู้จักไปเสียแล้ว

## แหล่งข้อมูลอื่น
* รายชื่อดาราจักรที่ลอร์ดรอสส์เป็นผู้ค้นพบ

หมวดหมู่:นักดาราศาสตร์ชาวอังกฤษ
หมวดหมู่:นักดาราศาสตร์ชาวไอริช
หมวดหมู่:ขุนนางอังกฤษ
หมวดหมู่:บุคคลจากยอร์ก
ฮาร์โลว์ แชปลีย์

**ฮาร์โลว์ แชปลีย์** (; 2 พฤศจิกายน ค.ศ. 1885 - 20 ตุลาคม ค.ศ. 1972) เป็นนักดาราศาสตร์ชาวอเมริกัน ผู้ศึกษาความสัมพันธ์ระหว่างช่วงเวลากับการส่องสว่างของดาวแปรแสงเซฟิอิด (ซึ่งค้นพบโดย เฮนเรียตตา สวาน ลีอาวิตต์) สำหรับใช้คำนวณระยะห่างของกระจุกดาวทรงกลม แชปลีย์เป็นคนแรกที่ทำการคำนวณว่าดาราจักรทางช้างเผือกมีขนาดใหญ่กว่าที่เคยเชื่อกันมามาก และตำแหน่งของดวงอาทิตย์ของเราที่เชื่อกันว่าอยู่บริเวณศูนย์กลางของดาราจักร เป็นตำแหน่งที่ไม่ถูกต้อง แชปลีย์ได้เข้าร่วมในการโต้วาทีครั้งใหญ่กับ เฮเบอร์ ดี. เคอร์ติส ที่เรียกว่า "The Great Debate" ว่าด้วยลักษณะของเนบิวลากับดาราจักร และขนาดของเอกภพ การโต้วาทีจัดขึ้นในวันที่ 26 เมษายน ค.ศ. 1920 โดยแชปลีย์คัดค้านแนวคิดที่ว่าดวงอาทิตย์อยู่ใกล้กับศูนย์กลางของดาราจักร ทั้งยังเสนอแนวคิดว่า กระจุกดาวทรงกลมกับเนบิวลาแบบกังหันที่แท้อยู่ในดาราจักรทางช้างเผือกนี้เอง ประเด็นหลังนี้เขาคิดผิด แต่ความเห็นของเขาในประเด็นแรกนั้นถูกต้อง

ช่วงคริสต์ทศวรรษ 1940 แชปลีย์ได้ช่วยเหลือทางรัฐบาลหาเงินทุนก่อตั้งองค์กรวิชาการทางวิทยาศาสตร์หลายแห่ง รวมถึง มูลนิธิวิทยาศาสตร์แห่งชาติสหรัฐอเมริกา (National Science Foundation: NSF) และยังมีส่วนสำคัญในการเพิ่มบทบาทของ "S" (Science) ให้แก่องค์การยูเนสโก (UNESCO: United Nations Educational, Scientific and Cultural Organization)

## เกียรติคุณและอนุสรณ์
### รางวัลที่ได้รับ
* Henry Draper Medal (1926)
* Gold Medal of the Royal Astronomical Society (1934)
* Bruce Medal (1939) 
* Henry Norris Russell Lectureship (1950)

### อนุสรณ์
* แอ่งแชปลีย์ (Shapley crater) บนดวงจันทร์
* ดาวเคราะห์น้อย 1123 แชปเลยา 
* กลุ่มกระจุกดาราจักรแชปลีย์  
* ตำแหน่งผู้บรรยายพิเศษฮาร์โลว์ แชปลีย์ สมาคมดาราศาสตร์อเมริกัน (American Astronomical Society)

หมวดหมู่:นักดาราศาสตร์ชาวอเมริกัน
หมวดหมู่:บุคคลจากรัฐมิสซูรี